
Projektas NR. XIIIP-2741(2)


LIETUVOS RESPUBLIKOS
LIETUVOS ŠAULIŲ SĄJUNGOS ĮSTATYMO NR. VIII-375 34 STRAIPSNIO PAKEITIMO 
ĮSTATYMAS


2018 m.                        d. Nr.
Vilnius


1 straipsnis. 34 straipsnio pakeitimas
1. Pakeisti 34 straipsnio 1 dalį ir ją išdėstyti taip:
„1. Jeigu šaulys žuvo atlikdamas šaulio tarnybą, susijusią su padidėjusiu pavojumi ar padidėjusia rizika jo gyvybei ar sveikatai, taip pat tais atvejais, kai šaulys buvo nužudytas dėl šaulio tarnybos atlikimo ar šaulio statuso, neatsižvelgiant į draudimo išmokas jo šeimai, šio straipsnio 2 dalyje nurodytiems asmenims išmokama 93,1 Vyriausybės nustatytų minimaliųjų mėnesinių algų, bet ne mažesnė negu po 38,79 Vyriausybės nustatytų minimaliųjų mėnesinių algų, kiekvienam šaulio išlaikytiniui ir ne didesnė negu 101 370 eurų dydžio kompensacija. Kitais atvejais šauliui žuvus dėl priežasčių, susijusių su šaulio tarnyba, šio straipsnio 2 dalyje nurodytiems asmenims išmokama 46,55 Vyriausybės nustatytų minimaliųjų mėnesinių algų, dydžio kompensacija.“
2. Pakeisti 34 straipsnio 3 dalį ir ją išdėstyti taip:
„3. Šauliui, kuris buvo sužalotas, susižalojo ar jo sveikata buvo kitaip sutrikdyta atliekant šaulio tarnybą, susijusią su padidėjusiu pavojumi ar padidėjusia rizika šaulio gyvybei ar sveikatai, taip pat šauliui, kuris buvo sužalotas ar jo sveikata kitaip sutrikdyta dėl šaulio tarnybos atlikimo ar šaulio statuso, atsižvelgiant į netekto darbingumo ir sveikatos sutrikdymo laipsnį, išmokama ši kompensacija:
1) netekusiam 75–100 procentų darbingumo šauliui – 46,55 Vyriausybės nustatytų minimaliųjų mėnesinių algų dydžio;
2) netekusiam 60–70 procentų darbingumo šauliui – 37,24 Vyriausybės nustatytų minimaliųjų mėnesinių algų dydžio;
3) netekusiam 45–55 procentų darbingumo šauliui – 27,93 Vyriausybės nustatytų minimaliųjų mėnesinių algų dydžio;
4) sunkaus sveikatos sutrikdymo atveju – 18,62 Vyriausybės nustatytų minimaliųjų mėnesinių algų dydžio;
5) apysunkio sveikatos sutrikdymo atveju – 13,97 Vyriausybės nustatytų minimaliųjų mėnesinių algų dydžio;
6) lengvo sveikatos sutrikdymo atveju – 9,31 Vyriausybės nustatytų minimaliųjų mėnesinių algų dydžio.“
3. Pakeisti 34 straipsnio 4 dalį ir ją išdėstyti taip:
„4. Šauliui, kuris buvo sužalotas, susižalojo ar jo sveikata buvo kitaip sutrikdyta atliekant šaulio tarnybą kitais, negu nurodyta šio straipsnio 3 dalyje, atvejais, atsižvelgiant į netekto darbingumo ir sveikatos sutrikdymo laipsnį, išmokama ši kompensacija:
1) netekusiam 75–100 procentų darbingumo šauliui – 23,28 Vyriausybės nustatytų minimaliųjų mėnesinių algų dydžio;
2) netekusiam 60–70 procentų darbingumo šauliui – 18,62 Vyriausybės nustatytų minimaliųjų mėnesinių algų dydžio;
3) netekusiam 45–55 procentų darbingumo šauliui – 13,97 Vyriausybės nustatytų minimaliųjų mėnesinių algų dydžio;
4) sunkaus sveikatos sutrikdymo atveju – 9,31 Vyriausybės nustatytų minimaliųjų mėnesinių algų dydžio;
5) apysunkio sveikatos sutrikdymo atveju – 6,99 Vyriausybės nustatytų minimaliųjų mėnesinių algų dydžio;
6) lengvo sveikatos sutrikdymo atveju – 4,66 Vyriausybės nustatytų minimaliųjų mėnesinių algų dydžio.“

2 straipsnis. Įstatymo įsigaliojimas ir taikymas 
1. Šis įstatymas įsigalioja 2019 m. sausio 1 d.
2. Jeigu šaulio sveikata sutriko ar šaulys žuvo iki šio įstatymo įsigaliojimo, šiuo įstatymu keičiamo Lietuvos šaulių sąjungos įstatymo 34 straipsnio 1, 3 ir 4 dalyse nurodytos kompensacijos apskaičiuojamos pagal teisės į kompensaciją atsiradimo momentu taikytiną Vyriausybės nustatytą minimaliosios mėnesinės algos dydį.


Skelbiu šį Lietuvos Respublikos Seimo priimtą įstatymą.



Respublikos Prezidentas



